Dvanaest žigosanih
<s>Dirty Dozen (), u bivšoj Jugoslaviji poznat kao Dvanaest žigosanih ili Dvanaestorica žigosanih je američki ratni film Roberta Aldricha iz 1967., snimljen prema romanu E.M. Nathansona.</s><s>U glavnim ulogama pojavljuju se Lee Marvin, Ernest Borgnine, Telly Savalas, Charles Bronson, i bivši igrač američkog nogometa Jim Brown.</s><s>Film je bio nominiran za četiri Oscara, uključujući nominaciju za najboljeg sporednog glumca Johna Cassavettesa, a osvojio je Oscara za zvuk.</s>

<s>Radnja</s>

<s>Film počinje u Engleskoj u proljeće 1944. dok se savezničke snage u Velikoj Britaniji pripremaju za Dan D tijekom 2. svjetskog rata.</s><s>Bojnik John Reisman (Marvin) nazoči vješanju američkog vojnika.</s>

<s>Nakon toga Reisman se sastaje s generalom Wordenom (Borgnine).</s><s>U čekaonici Wordenova ureda Reisman opazi pukovnika Everetta Dashera Breeda (John Ryan); međusobni pogledi upućuju da njih dvojica imaju neke neriješene račune iz prošlosti, ali nijedan ne progovara.</s><s>General ponudi Reismanu da sjedne ispred mnoštva časnika te pregledava Reismanov vojni dosje.</s><s>"Puno vatrometa", napominje Worden. "...i jako slaba disciplina.</s><s>Jako slaba disciplina." "Nisam ja napisao te izvještaje", odvrati Reisman</s>

<s>Sastanak se konačno dotiče prave teme - misije u kojoj bi sudjelovalo dvanaest osuđenih američkih vojnika, zbog najozbiljnijih zločina, uključujući ubojstvo, dezerterstvo, pljačku i silovanje.</s><s>Osuđeni su na smrt ili na vrlo dugu robiju.</s><s>Vojnici moraju biti uvježbani i spremni uništiti određeni cilj, čiji identitet ostaje tajna.</s>

<s>Reisman upita što je cilj njihovog napada, naglašavajući kako je razumno da zna cilj misije ako mu je ponuđeno zapovijedanje misijom.</s><s>Reisman konačno doznaje nešto više o objektu misije; veliki dvorac blizu Rennesa u Bretanji poznat je kao utočište viših njemačkih časnika.</s><s>Kao priprema za Dan D, Reismanova grupa uvježbat će skok padobranom i uništiti dvorac, ubiti časnike unutra i po mogućnosti omesti njemački lanac zapovijedanja kad počne saveznička invazija.</s>

<s>Nakon ovog uvoda, film se sastoji od tri dijela: počinje vježbama Reismanovih ljudi, nastavlja se vojnim manevrima u kojima Reismanova grupa dokazuje svoju vrijednost u specijalnim operacijama, i na kraju, sami napad na dvorac.</s>

<s>Većina napadača ubijena je kad je građevina dignuta u zrak.</s><s>Samo Reisman, narednik Bowren (Richard Jaeckel), i jedan od dvanaestorice žigosanih, Wladislaw (Bronson), preživljavaju misiju.</s>

<s>Uloge
Lee Marvin ...</s><s>Maj.</s><s>John Reisman
Ernest Borgnine ...</s><s>Gen.</s><s>Sam Worden
Charles Bronson ...</s><s>Joseph Wladislaw
Jim Brown ...</s><s>Robert T. Jefferson
John Cassavetes ...</s><s>Victor R. Franko
Richard Jaeckel ...</s><s>Sgt.</s><s>Clyde Bowren
George Kennedy ...</s><s>Maj.</s><s>Max Armbruster
Ralph Meeker ...</s><s>Kap.</s><s>Stuart Kinder
Robert Ryan ...</s><s>Puk.</s><s>Everett Dasher Breed
Telly Savalas ...</s><s>Archer J. Maggott
Donald Sutherland ...</s><s>Vernon L. Pinkley
Clint Walker ...</s><s>Samson Posey
Trini Lopez ...</s><s>Pedro Jiminez
Robert Webber ...</s><s>Gen.</s><s>Denton
Al Mancini ...</s><s>Tassos R. Bravos
Tom Busby ...</s><s>Milo Vladek
Ben Carruthers ...</s><s>Glenn Gilpin
Stuart Cooper ...</s><s>Roscoe Lever
Colin Maitland ...</s><s>Seth K. Sawyer
Robert Phillips ...</s><s>Kpl.</s><s>Morgan
George Roubicek ...</s><s>Red.</s><s>Arthur James Gardner
Richard Marner ... njemački stražar (van špice)
John Hollis ... njemački vratar u chateauu (van špice)
Ken Wayne ...</s><s>Nar.</s><s>Fredericks (van špice)</s>

<s>Kritike</s>

<s>Za to vrijeme, film je bio nekonvencionalan i ekstremno nasilan prikaz rata.</s><s>Iako nasilje i brutalnost rata nije bilo ništa novo onima koji su ga osjetili na svojoj koži, mnogima je u to vrijeme bio šokantan.</s><s>Roger Ebert, u prvoj godini kao filmski kritičar za Chicago Sun-Times, bio je šokiran nasiljem u filmu.</s><s>Napisao je sarkastično:
   
"Drago mi je da je Odbor za cenzuru Chicaga u zakonu o cenzuri zaboravio dio 
u kojem  piše da filmovi ne smiju prikazivati gorenje ljudskog tijela.</s><s>Ako morate 
cenzurirati, cenzurirajte seks, kažem. ...</s><s>Ali ostavite sakaćenje, ostavite sadizam, i 
po svaku cijenu, ostavite ljude koji gore do smrti.</s><s>Nije to ništa strašno sve dok gore s odjećom na sebi."</s>

<s>Istina ili fikcija</s>

<s>U predgovoru svom romanu, E.M. Nathanson napisao je kako je čuo legendu o ljudima kao što su ovi, ali nije našao nikakav zapis o tome.</s>

<s>Iako postoje neke glasine o postojanju sličnih skupina, ništa od toga nikada nije potvrđeno.</s><s>Priča je možda temeljena na Filthy Thirteen, maloj grupi zrakoplovaca stručnjaka za eksplozive čija je priča dokumentirana u knjizi istog imena.</s><s>Za razliku od Dvanaestorice žigosanih, Filthy Thirteen nije bila skupina sastavljena od osuđenika, iako su neki u ovoj grupi imali kriminalne dosjee...</s>

<s>Zanimljivosti</s>

<s>Jim Brown objavio je umirovljenje od profesionalne karijere igrača američkog nogometa za vrijeme snimanja filma.</s><s>Lee Marvin, veteran 2. svjetskog rata, pomagao je drugim glumcima s odorama i oružjem u kreiranju realističnog prikaza borbe.</s><s>Kompjuterska igra Deadly Dozen blisko je povezana s Dvanaestoricom žigosanih, u kojoj se vojni osuđenici uvježbavaju za operacije na europskoj i pacifičkoj bojišnici.</s><s>Reismanova uloga prvo je ponuđena Johnu Wayneu, ali je ovaj odbio jer je snimao film Zelene beretke.</s><s>Do danas, mnogi njegovi obožavatelji žale što je snimio taj film, koji je vrlo često bio ismijavan.</s>

<s>Nastavci</s>

<s>Godine 1985. je za američku televiziju snimljen nastavak pod nazivom The Dirty Dozen: Next Mission u kome je Lee Marvin ponovio svoju ulogu.</s><s>1987. i 1988. godine su snimljena još dva nastavka pod naslovima The Dirty Dozen: The Deadly Mission i The Dirty Dozen: The Fatal Mission.</s><s>Godine 1988. je, pak, u tadašnjoj Jugoslaviji snimljena i televizijska serija Dirty Dozen od 8 epizoda.</s>

<s>Izvori</s>

<s>Vanjske poveznice</s>

<s>Američki filmovi
Ratni filmovi
Akcije (filmovi)
Filmovi o Drugom svjetskom ratu
Authority control 2</s>

